Roberts Redfords

Čārlzs Roberts Redfords (; dzimis  Santamonikā, Kalifornijā, miris  Sandensā, Jūtā, ASV) bija amerikāņu aktieris, režisors, producents, dabas aktīvists un filantrops. Redfords ieguva divus Oskarus — kā labākais režisors par filmu "Parastie cilvēki" (Ordinary People, 1980), un 2002. gadā Kinoakadēmijas goda balvu par ieguldījumu filmu industrijā un Sandensas kinofestivāla izveidošanu.Sundance Institute

Redfords vairākkārt bijis nominēts Amerikas Kinoakadēmijas balvai dažādās kategorijās — kā labākais aktieris galvenajā lomā filmā "Dzelonis" (1973), kā režisors un viens no producentiem par filmu "Savādā spēle" (1994). Saņēmis BAFTA kino balvu kā labākais aktieris par lomu atveidošanu trijās 1969. gada filmās — "Bačs Kesidijs un Sandenss Kids", Tell Them Willie Boy Is Here, Downhill Racer. Par filmas "Parastie cilvēki" režiju ieguvis arī Zelta globusa balvu. Šai balvai Redfords bijis nominēts vēl par filmām A River Runs Through It (1992), "Savādā spēle" (1994), "Zirgu vārdotājs" (1996), kā arī viņš saņēmis nomināciju kā aktieris par atveidoto lomu filmā "Viss zudis" (2013).

 Dzīvesgājums 
Dzimis 1936. gadā Santamonikā (Kalifornija, ASV). Māte Marta Harta dzimusi Teksasā, bet tēvs Čārlzs Roberts Redfords seniors bija pienvedējs un grāmatvedis Rodailendā. Robertam ir pusbrālis Viljams no tēva otrās laulības. Vēlāk Redfordu ģimene pārcēlās un Losandželosas piepilsētu Vennaisu (Van Nuys). Tur viņš pabeidza vidusskolu. Studējis Kolorādo Universitātē, no kuras pēc gada tika atskaitīts. Pēc tam ceļoja pa Eiropu, pabija Spānijā, Francijā un Itālijā. Vēlāk studēja glezniecību Pratt institūtā Bruklinā, Ņujorkā, bet pēc tam mācījās Amerikāņu Teātra mākslas akadēmijā Ņujorkā.

 Aktiera karjera 
Redfords uzsāka aktiera karjeru 1959. gadā. Viņš piedalījās teātra izrādēs un televīzijas programmās. Vēlāk sāka filmētes TV seriālos, tai skaitā TV seriālā "Krēslas zona", sērijā Nothing in the Dark (1962). Pirmā loma uz lielā ekrāna bija filmā War Hunt (1962). Šajā filmā piedalījās arī Sidnijs Polaks, ar kuru Redfordam turpmākajā karjerā izveidojās laba sadarbība.

Par lomu filmā Inside Daisy Clover (1965) Redfords saņēma savu pirmo Zelta globusa balvu kā visdaudzsološākais jaunpienācējs aktieris. Par lomu filmā "Bačs Kesidijs un Sandenss Kids" (1969) Redfords ieguva BAFTA kino balvu, kā arī kinozvaigznes slavu. Pirmo Amerikas Kinoakadēmijas balvas nomināciju Redfords ieguva kā labākais aktieris galvenajā lomā filmā "Dzelonis" (1973).

Pēc tam Redfords filmējās Sidnija Polaka režisētajās filmās "Tādi mēs bijām" (1973), "Trīs dienas Kondora dzīvē" (1975), "Prom no Āfrikas" (Out of Africa, 1985), "Havana" (1990). Redfords atveidojis lomas arī tādās pazīstamās filmās, kā "Lielais Getsbijs" (The Great Gatsby, 1974), "Visi prezidenta vīri" (1976), "Nepiedienīgs piedāvājums" (1993), "Zirgu vārdotājs" (1996), "Spiegu spēle" (Spy Game, 2001), "Dzīvības cena" (The Clearing, 2004), "Viss zudis" (2013), "Kapteinis Amerika: Ziemas kareivis" (2014).

 Režisors un producents 
Redfords ir darbojies arī kā producents (40 filmas) un režisors (10 filmas). Šajā jomā labākos panākumus guvis ar filmu "Parastie cilvēki" (Ordinary People, 1980), par kuru saņēmis Amerikas Kinoakadēmijas balvu kā labākais režisors, kā arī Zelta globusa balvu. Redfords bijis nominēts arī divām Amerikas Kinoakadēmijas balvām, gan kā režisors, gan kā viens no producentiem par filmu "Savādā spēle" (1994).

 Filmogrāfija 
GadsNosaukumsPiezīmes1960Tall Storytitros nav minēts1962War Hunt1965Inside Daisy CloverSituation Hopeless... But Not Serious1966This Property Is CondemnedThe Chase1967Barefoot in the Park1969"Bačs Kesidijs un Sandenss Kids" (Butch Cassidy and the Sundance Kid)Tell Them Willie Boy Is HereDownhill Racer1970Little Fauss and Big Halsy1972Jeremiah Johnson"Kandidāts" (The Candidate)The Hot Rock1973"Dzelonis" (The Sting)"Tādi mēs bijām" (The Way We Were)1974"Lielais Getsbijs" (The Great Gatsby)1975"Trīs dienas Kondora dzīvē" (Three Days of the Condor)The Great Waldo Pepper1976"Visi prezidenta vīri" (All the President's Men)1977"Pēdējais tilts" (A Bridge Too Far)1979The Electric Horseman1980"Brubeikers" (Brubaker)"Vienkāršie cilvēki" (Ordinary People)tikai režisors1984"Dabiskais" (The Natural)1985"Prom no Āfrikas" (Out of Africa)1986Legal Eagles1988The Milagro Beanfield Wartikai režisors un producents1990"Havana" (Havana)1992SneakersIncident at Oglala"Tur, kur upe tek" (A River Runs Through It)tikai režisors un producents1993"Nepiedienīgs piedāvājums" (Indecent Proposal)La Classe américaine1994"Savādā spēle" (Quiz Show)tikai režisors un producents1996"Pavisam personīgi" (Up Close & Personal)1998"Zirgu vārdotājs" (The Horse Whisperer)arī režisors un producents2000"Leģenda par Begeru Vensu" (The Legend of Bagger Vance)tikai režisors un producents2001The Last Castle"Spiegu spēle" (Spy Game)2004The Clearing2005"Nepabeigtā dzīve" (An Unfinished Life)2006"Šarlotes tīkls" (Charlotte's Web)balss2007"Lauvas jēru pavadā" (Lions for Lambs)arī režisors un producents2010The Conspiratortikai režisors un producents2012"Klusēšanas likums" (The Company You Keep)arī režisors un producents2013"Viss zudis" (All Is Lost)2014"Kapteinis Amerika: Ziemas kareivis" (Captain America: The Winter Soldier)Cathedrals of Culturerežisors; dokumentālā filma2015A Walk in the Woodsarī producentsTruth2016"Pīts un pūķis" (Pete's Dragon)2017The DiscoveryOur Souls at Nightarī producents2018"Vecais vīrs un šaujamais" (The Old Man & the Gun)arī producentsButtons2019"Atriebēji: Noslēgums" (Avengers: Endgame)epizodiska loma2020Omniboat: A Fast Boat Fantasiabalss

 Atsauces 

 Ārējās saites 

Kategorija:1936. gadā dzimušie
Kategorija:2025. gadā mirušie
Kategorija:Kalifornijā dzimušie
Kategorija:Amerikāņu kinoaktieri
Kategorija:Amerikāņu kinorežisori
Kategorija:Kinoakadēmijas balvas ieguvēji režisori
Kategorija:Kinoakadēmijas goda balvas ieguvēji
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)